**Sihtasutus Kadrina Spordikeskus hankekord**

Määrus kehtestatakse riigihangete seaduse § 9 lõike 1 ja 4 alusel.

**§ 1.****Määruse reguleerimisala**

  (1) SA Kadrina Spordikeskuse hankekorra (edaspidi hankekord) kehtestamise eesmärk on sätestada kohustuslikud reeglid riigihanke korraldamisel Kadrina Spordikeskuses.

  (2) Hankekorda rakendatakse koostoimes riigihangete seaduse (edaspidi RHS) ja selle alusel kehtestatud õigusaktidega.

**§ 2.****Hangete piirmäärad**

  (1) Hankekorras juhindutakse riigihangete seadusega määratud hankelepingu maksumuse piirmääradest:
  1) riigihanke piirmääraks asjade ja teenuste (sh eriteenuste) ostmisel ning ideekonkurssi korraldamisel on 60 000 eurot, ehitustööde tellimisel 150 000 eurot.
  2) lihthanke piirmääraks asjade ja teenuste ostmisel on 30 000 eurot ning teenuste kontsessioonilepingu sõlmimisel ja ehitustööde tellimisel 60 000 eurot.

  (2) Hankekorras kasutatakse alla lihthanke piirmäära jäävate hangete osas järgmist jaotust:
  1) väikehange – hange, mille eeldatav maksumus asjade ja teenuste ostmisel on 3000 eurost kuni 30 000 euroni ja ehitustööde tellimisel 5 000 eurost kuni 60 000 euroni.
  2) minihange – hange, mille eeldatav maksumus jääb asjade ja teenuste ostmisel alla 3000 euro ja ehitustööde tellimisel alla 5 000 euro.

  (3) Kõik hankekorras sisalduvad maksumused arvestatakse käibemaksuta.

**§ 3.****Hanke korraldamise üldpõhimõtted**

  (1) Hanke korraldamise otsustab:
  1) Kadrina Spordikeskuse juhatus, alla lihthanke piirmäära, kui rahalised vahendid on ette nähtud jooksva aasta eelarves;
  2) SA Kadrina Spordikeskus Nõukogu, kui hankelepingu maksumus ületab lihthanke;
  (2) Hanke korraldamisel tuleb, sõltumata hankelepingu maksumusest, tagada SA Kadrina Spordikeskuse rahaliste vahendite läbipaistev, otstarbekas ja säästlik kasutamine, hanke kontrollitavus, isikute võrdne kohtlemine ja olemasoleva konkurentsi efektiivne ärakasutamine RHS-s sätestatud üldpõhimõtete kohaselt.

**§ 4.****Riigihangete planeerimine**

  (1) Hankealase töö kavandamiseks koostatakse igaks aastaks hankeplaan. Hankeplaanis kajastatakse hanked, mille eeldatav maksumus on vähemalt 5000 eurot Hankeplaanis võib kajastada ka väiksema maksumusega hankeid.

  (2) Hankeid planeerides tuleb järgida põhimõtet, et funktsionaalselt koos toimivad, samalaadsed või sama eesmärgi saavutamiseks vajalikud asjad, teenused või ehitustööd ostetakse ühe eelarveaasta raames ühe hankelepingu alusel. Ostude jaotamine eraldi hangeteks on lubatud vaid juhul, kui iga osa kohta rakendatakse kõigi ostude summeeritud eeldatava maksumusega hankelepingu sõlmimise RHS-st tulenevat korda.

  (3) Hankeplaani märgitakse vähemalt:
  1) hanke nimetus;
  2) hankemenetluse liik;
  3) hankelepingu eeldatav maksumus;
  4) hanke läbiviimise ja hankelepingu täitmise orienteeruv tähtaeg;
  5) hanke eest vastutav isiku nimi.

  (6) Hankeplaani muudetakse vastavalt vajadusele, sh pärast lisaeelarvete kinnitamist.

  (7) Hankeplaan ja selle muudatused avalikustatakse SA Kadrina Spordikeskuse veebilehel.

**§ 5.****Hankekomisjon**

  (1) Riigihanke piirmäära ületava hanke ja lihthanke ettevalmistamist ja läbiviimist korraldab SA Kadrina Spordikeskus juhatuse poolt moodustatud vähemalt 3-liikmeline hankekomisjon

  (2) Hankekomisjonil on õigus komisjoni töösse kaasata vastava eriala spetsialiste ja eksperte, kes ei ole komisjoni liikmed.

  (3) Hankekomisjoni töökeskkonnaks on üldjuhul e-riigihangete keskkond (edaspidi eRHR), kus kooskõlastatakse riigihanke alusdokumendid enne kinnitamist ning vormistatakse ja allkirjastatakse komisjoni otsused ja protokollid. Väljaspool eRHR-i koostatud komisjoni dokumendid lisatakse riigihangete registrisse hanke juurde.

**§ 6.****Hangete korraldamise keskkond**

1. Kõik riigihanked, mille hankelepingu eeldatav maksumus ületab lihthanke piirmäära, viiakse läbi eRHR-s e-hangetena.

(2) Alla lihthanke piirmäära jääva hanke korraldamise ja menetlemise dokumendid (alusdokumendid, taotlused, selgitused, pakkumused, otsused jms) säilitatakse.

  (3) Hanke võib korraldada riigihangete registris elektroonilise menetlusena ka juhul, kui käesolev kord või riigihangete seadus seda ei nõua juhindudes riigihangete seadusega määratud tingimustest.

  (4) Riigihangete registris teostatavad toimingud teeb üldjuhul SA Kadrina Spordikeskus juhatus, kes viib läbi hankemenetluseks vajalikud toimingud.

**§ 7.****Otsused hangete menetlemisel**

  (1) SA Kadrina Spordikeskus nõukogu pädevuses on üle lihthanke piirmäära hangete korraldus- ja menetlusotsuste tegemine, sh:
  1) hankeplaanis mittesisalduva hanke korraldamise otsustamine;
  2) riigihanke alusdokumentide kinnitamine;
  3) hankemenetluse käigus komisjoni poolt tehtud otsuste kinnitamine;
  4) lepingu sõlmimine ja lepingu täitmise eest vastutav isiku määramine.

  (2) SA Kadrina Spordikeskus juhatuse on alla lihthanke piirmäära jäävate hangete tulemuste kinnitamine.

**§ 8.****Alla lihthanke piirmäära jääva hanke korraldamine**

  (1) Asjade ostmisel ja teenuste tellimisel, mille eeldatav maksumus on 3000 eurost kuni 30 000 euroni ning ehitustööde tellimisel, mille eeldatav maksumus on 5000 eurost kuni 60 000 euroni (väikehange) tuleb pakkumuse esitamise ettepanek teha vähemalt kolmele isikule ja avaldada pakkumuse esitamise ettepanek SA Kadrina Spordikeskus kodulehel.

  (2) Vastutav isik koostab pakkumuse esitamise ettepaneku, mis peab sisaldama vähemalt:
  1) hankelepingu esemeks olevate asjade, teenuste või ehitustööde kirjeldust;
  2) pakkumuse esitamise tähtaega;
  3) vajadusel nõudeid pakkuja kvalifikatsioonile;
  4) vajadusel muid pakkumuse maksumust ja lepingu täitmist oluliselt mõjutavaid asjaolusid.

  (3) Pakkumuse esitamise tähtaeg peab olema proportsionaalne hankelepingu eseme ja selle eeldatava maksumusega. Juhul kui määratud tähtpäevaks ei laeku ühtegi pakkumust, on õigus rakendada käesoleva paragrahvi lõiget 4.

  (4) Ettepaneku pakkumuse esitamiseks võib teha ühele isikule, kui ei esitatud ühtegi pakkumust või esinevad muud asjaolud, mille korral on riigihangete seaduse kohaselt lubatud korraldada riigihange väljakuulutamiseta läbirääkimistega hankemenetluse korras. Käesolevas lõikes sätestatud korra rakendamine peab olema kirjalikult põhjendatud ning saadud hind olema mõistlik ning põhjendatud.

  (5) Eduka pakkumuse valiku põhjendus fikseeritakse vastutava isiku poolt vormistatud protokollis, mille kinnitab Sa Kadrina Spordikeskuse juhatuse esimees.

  (6) Väikehanke võib läbi viia ka riigihangete registri e-keskkonnas või kasutada muud hangete läbiviimise keskkonda.

  (7) Asjade ja teenuste tellimisel, mille eeldatav maksumus jääb alla 3000 euro ning ehitustööde tellimisel, mille eeldatav maksumus jääb alla 5 000 euro (nn minihange), samuti avariitööde teostamisel, võib asjaolusid (eelkõige konkurentsi puudumist antud valdkonnas ja ajalist raami) arvesse võttes teha ettepaneku pakkumuse esitamiseks ühele pakkujale. Saadud pakkumuses esitatud hind peab olema mõistlik ning põhjendatud.

  (10) Minihange dokumenteeritakse vähemalt kirjalikku taasesitamist võimaldaval viisil (kassatšekk, arve, maksekorraldus vms).

**§ 9.****Hankelepingu sõlmimine, täitmine ja muutmine**

  (1) Kirjaliku hankelepingu sõlmimine on kohustuslik, kui lepingu maksumus on suurem kui 5000 eurot.

  (2) Kui kirjaliku hankelepingu sõlmimine ei ole kohustuslik, asendab hankelepingut pakkuja poolt esitatud arve, akt, pakkumus või muu asja ostmist, teenuse või ehitustöö tellimist tõendav dokument, mille on kinnitanud või allkirjastanud hankija esindaja.

  (3) Hankelepingud allkirjastab SA Kadrina Spordikeskuse juhatuse esimees.

  (4) Hankelepingu muutmisel juhindutakse riigihangete seaduses sätestatud võimalustest ja tingimustest.